**LĒMUMS**

LIEPĀJĀ

|  |  |  |
| --- | --- | --- |
| 2020.gada 8.decembrī | Nr.629/18  (prot. Nr.18, 1.§) | Nr.233 |

Par vispārizglītojošo skolu izglītojamo

1.-4.klašu grupā nodrošināšanu ar

pārtikas pakām attālinātā mācību

procesa laikā

Lai nodrošinātu ēdināšanu Liepājas pilsētas pašvaldības administratīvajā teritorijā deklarētajiem 1.-4.klašu izglītojamajiem, kuri mācās kādā no Liepājas vispārējās izglītības iestādēm, kurās mācību process tiek īstenots attālināti, ņemot vērā Slimību profilakses un kontroles centra (turpmāk - SPKC) un Izglītības kvalitātes valsts dienesta (turpmāk - IKVD) ieteikumus, kuri paredz izglītības iestādes vadītāja un dibinātāja rīcību gadījumos, kad izglītojamam vai izglītības iestādes darbiniekam konstatēta Covid-19 infekcija, un šis gadījums ir epidemioloģiski saistīts ar konkrēto izglītības iestādi, pamatojoties uz Izglītības likuma 17.panta trešās daļas 21.punktu, likuma “Par pašvaldībām” 21.panta pirmo daļu, Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai” 27.4 punktu, LIEPĀJAS PILSĒTAS DOME

N O L E M J :

1. Uzdot Liepājas pilsētas pašvaldības iestādei “Liepājas pilsētas Izglītības pārvalde”, pamatojoties uz izglītības iestādes vadītāja sniegto informāciju par epidemioloģisko situāciju izglītības iestādē, saskaņot attālinātā mācību procesa īstenošanu 1.-4.klašu grupā, izdodot rīkojumu, kurā norādītas klases, kurās mācību process tiks īstenots attālināti, ka arī norādot attālinātā mācību procesa laika periodu.

2. Noteikt, ka attālinātā izglītības ieguves procesa laikā izglītojamiem tiek nodrošināts ēdināšanas atbalsts pārtikas paku veidā.

3. Nodrošināt attālinātā mācību procesa īstenošanas laikā ar vienreizēju pārtikas paku, kas paredzēta desmit dienām, 1.-4.klašu grupas izglītojamo, kuram izglītības iestādē saskaņā ar Liepājas pilsētas pašvaldības iestādes “Liepājas pilsētas Izglītības pārvalde” rīkojumu, ievērojot IKVD un SPKC norādījumus, noteikts attālinātais mācību process.

4. Noteikt, ka vienreizējās pārtikas pakas vērtība ir 17,20 EUR (septiņpadsmit euro un divdesmit centi ), ko veido pakā iekļauto pārtikas produktu vērtība 14,20 EUR (četrpadsmit euro un 20 centi), tajā skaitā PVN, piegādes un pakošanas izmaksas 3 EUR (trīs euro), tajā skaitā PVN.

5. Uzdot Liepājas pilsētas pašvaldības iestādei “Liepājas pilsētas Izglītības pārvalde” sadarbībā ar ēdināšanas pakalpojuma sniedzējiem, kas nodrošina Liepājas vispārizglītojošās izglītības iestādes ar ēdināšanas pakalpojumu, organizēt pārtikas paku komplektēšanu un piegādi vispārizglītojošām izglītības iestādēm un noteikt pārtikas paku saņemšanas periodus.

6. Uzdot Liepājas vispārizglītojošo izglītības iestāžu direktoriem koordinēt pārtikas paku izsniegšanu izglītojamo likumiskajiem pārstāvjiem, ievērojot valstī ārkārtējās situācijas noteiktos ierobežojumus un drošības prasības. Izņēmuma gadījumos, kas tiek izvērtēti individuāli, Liepājas pilsētas pašvaldības iestāde “Liepājas pilsētas Izglītības pārvalde” nogādā pārtikas paku izglītojamā likumiskajam pārstāvim uz viņa deklarēto dzīvesvietu.

7. Uzdot Liepājas pilsētas pašvaldības iestādei “Liepājas pilsētas Izglītības pārvalde” sadarbībā ar ēdināšanas pakalpojuma sniedzējiem komplektēt pārtikas pakas atbilstoši Ministru kabineta 2012.gada 13.marta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.

8. Liepājas pilsētas pašvaldības iestādei “Liepājas pilsētas Izglītības pārvalde” informēt izglītojamo likumiskos pārstāvjus par iespēju saņemt pārtikas paku, norādot pārtikas paku saņemšanas periodu, kas saskaņots ar izglītības iestādes vadītāju.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētaja birojam, Sabiedrisko attiecību un mārketinga daļai, Juridiskajai daļai, Liepājas pilsētas Izglītības pārvaldei, vispārizglītojošo izglītības iestāžu direktoriem | |